তেজপুৰ - অসমীয়া ৱিকিপিডিয়া\nঅসমৰ এখন নগৰ\nতেজপুৰ (ইংৰাজীঃ Tezpur) শোণিতপুৰ জিলাৰ এখন প্ৰধান নগৰ আৰু সদৰ। ই গুৱাহাটীৰ ১৭৯ কিলোমিটাৰ পূবত ব্ৰহ্মপুত্ৰ নদীৰ উত্তৰপাৰে অৱিস্থত। তেজপুৰৰ দ-পৰ্বতীয়াৰ শৈল দ্বাৰ, অগ্নিগড়, চিত্ৰলেখা উদ্যান, জ্যোতি ভাৰতী আদি ঐতিহাসিক স্মৃতিচিহ্নৰ কাৰণেও বিখ্যাত।\n -  নগৰ/মহকুমা  - \nতেজপুৰৰ হৰি হৰ যুদ্ধ\nজনসংখ্যা 102,505 (2011[update])\n• 48 m (157 ft)\n1 তেজপুৰ নামৰ উৎপত্তি\n2 কলা, সংস্কৃতি, সাহিত্য\n3 উল্লেখযোগ্য ব্যক্তি\n4 উল্লেখযোগ্য ঠাই\n5 উল্লেখনীয় মঠ-মন্দিৰ\n6 শৈক্ষিক প্ৰতিষ্ঠান\n7 চিকিৎসা সেৱা প্ৰতিষ্ঠান\nতেজপুৰ নামৰ উৎপত্তিসম্পাদনা কৰক\na gate from tezpur, porua\nতেজপুৰ : তেজপুৰ নামটোৰ ঐতিহাসিক কাহিনী এনেধৰণৰ। এসময়ত তেজপুৰত বাণ নামৰ এজন শিৱভক্ত অসুৰ ৰজাই ৰাজত্ব কৰিছিল। বাণ ৰজাৰ জীয়ৰী ঊষাৰ সৌন্দৰ্য্য আছিল জগত বিখ্যাত। সেয়ে তেওঁৰ সূৰক্ষাৰ কাৰণে দেউতাকে অগ্নিগড় নামে এটা অগ্নিৰ দ্বাৰা আবৃত দুৰ্ভেদ্য দুৰ্গৰ ভিতৰত কঠোৰ প্ৰহৰাৰ মাজত ৰাখিছিল।\nএদিন ৰাতি সপোনত ঊষাই এজন সুদৰ্শন ৰাজকোঁৱৰক দেখা পায় আৰু প্ৰেমত পৰে। প্ৰিয় সখী, চিত্ৰশিল্পী চিত্ৰলেখাই সখীৰ বিৰহ বেদনা দূৰ কৰিবলৈ তেওঁৰ বৰ্ণনা ক্ৰমে ৰাজকোঁৱৰৰ চিত্ৰ আঁকিলে। অনুসন্ধান কৰি গম পোৱা গ'ল যে সেই কোঁৱৰজন বাণৰজাৰ শত্ৰু, দ্বাৰকাৰ ৰজা, ভগৱান শ্ৰীকৃষ্ণৰ নাতি অনিৰুদ্ধ। চিত্ৰলেখাৰ জৰিয়তেই দুয়োৰে মাজত প্ৰত্যক্ষভাবে প্ৰেমৰ সম্পৰ্ক স্থাপিত হয় আৰু দুয়ো গন্ধৰ্ব প্ৰথামতে বিবাহপাশত আবদ্ধ হয়।\nবাণ ৰজাই খঙতে অনিৰুদ্ধক বন্দী কৰি ৰাখে। নাতিয়েকক উদ্ধাৰ কৰিবলৈ আহি শ্ৰীকৃষ্ণই বাণৰ লগত যুদ্ধত প্ৰবৃত্ত হয়। বানৰজাক সহায় কৰিবলৈ তেওঁৰ ইষ্টদেৱ ভগবান শিৱইও যুদ্ধত লিপ্ত হয়। কৃষ্ণসেনা আৰু সমানেই শক্তিশালী শিৱসেনাৰ মাজত হোৱা এই অভূতপূৰ্ব ভয়ংকৰ যুদ্ধ দেখি ত্ৰিভূবন ত্ৰস্তমান হৈ পৰে। অৱশেষত যুদ্ধৰ প্ৰাবল্যত সৃষ্টি নাশহোৱাৰ উপক্ৰম দেখি বিশ্বৰ সকলো ঋষি, মুনি আৰু দেবগণৰ কাতৰ উপাসনাত দুইজন দেৱতা ক্ষান্ত হয় আৰু যুদ্ধ সম্বৰণ কৰে। বাণৰজায়েও নিজৰ ভুল উপলব্ধি কৰি ঊষাক অনিৰুদ্ধলৈ বিয়া দিয়ে।\nলোককথামতে 'হৰি-হৰ যুদ্ধ' (হৰিঃকৃষ্ণ, হৰঃ শিৱ) বুলি জনাজাত দুই প্ৰবল প্ৰতাপী দেৱতাৰ এই ৰক্তক্ষয়ী যুদ্ধত ইমানেই মানুহৰ মৃত্যু হৈছিল যে যুদ্ধক্ষেত্ৰত হেনো তেজৰ ঢল যেন উঠিছিল। সেয়ে কালক্ৰমত এই স্থান তেজপুৰ বা শোণিতপুৰ বুলি (তেজৰ/শোণিতৰ নগৰ) পৰিচিত হৈ পৰে।\nকলা, সংস্কৃতি, সাহিত্যসম্পাদনা কৰক\nতেজপুৰ কলা, সংস্কৃতি, সাহিত্য আৰু প্ৰাকৃতিক সম্পদৰ ফালৰ পৰা অতি মনমোহা নগৰ। ইয়াতেই অসমীয়া সাহিত্যৰ বহুকেইজন বিশিষ্ঠ ব্যক্তিৰ জন্ম হয়। অসমৰ প্ৰথমটো বাদ্যযন্ত্ৰীৰ দলে ১৯০৭ চনত তেজপুৰতে জন্মলাভ কৰে। অসমৰ প্ৰথমটো আধুনিক ৰংগ মঞ্চ বাণ ৰঙ্গমঞ্চ ১৯০৬ চনত আৰু অসমৰ প্ৰথমখন সংগীত বিদ্যালয় জ্যোতিকলা কেন্দ্ৰ ১৯৪০ চনত ইয়াতেই স্থাপিত হয়। অসমৰ জাতীয় সংগীত "অ' মোৰ আপোনাৰ দেশ" প্ৰথমবাৰৰ বাবে সুৰাৰোপিত কৰি তেজপুৰতে গোৱা হৈছিল। "ৰূপকোঁৱৰ"জ্যোতিপ্ৰসাদ আগৰৱালাই তেজপুৰতেই প্ৰথম অসমীয়া চলচ্চিত্ৰ 'জয়মতী'ৰ সকলো কাম সম্পাদনা কৰে। আনহাতে শোণিতপুৰ জিলাৰ অন্তৰ্গত 'গহপুৰ'আৰক্ষী চকীত ১৯৪২ চনত ব্ৰিটিছৰ বিৰুদ্ধে আন্দোলন কৰিবলৈ গৈ আৰক্ষী চকীৰ ওপৰত ত্ৰিৰংগ পতাকা উত্তোলন কৰি ১৪ বছৰীয়া কণকলতা বৰুৱা আৰক্ষীৰ গুলিত নিহত হয়।\nকেইজনমান উল্লেখযোগ্য ব্যক্তি নাম তলত উল্লেখ কৰা হ'ল। :-\nকমলা প্ৰসাদ আগৰৱালা\nতেজপুৰ নগৰৰ উল্লেখযোগ্য ঠাই। :\nদ-পৰ্বতীয়াৰ শৈল দ্বাৰ\nনামেৰী ৰাষ্ট্ৰীয় উদ্যান\nড॰ ভূপেন হাজৰিকা কলাভূমি\nউল্লেখনীয় মঠ-মন্দিৰসম্পাদনা কৰক\nমহাভৈৰৱ মন্দিৰঃ-অৱস্থিতিঃ তেজপুৰ চহৰৰ উত্তৰদিশত, দৰং মহাবিদ্যালয়ৰ সমীপত॥\nভৈৰৱী মন্দিৰ :-অৱস্থিতিঃ নতুন কলিবাৰীত ব্ৰহ্মপুত্ৰ নৈৰ পাৰত ভৈৰৱী টিলাৰ ওপৰত॥\nগণেশ মন্দিৰঃ-অৱস্থিতিঃ ব্ৰহ্মপুত্ৰ নৈৰ পাৰত গণেশ ঘাটত।\nহনুমান মন্দিৰঃ-অৱস্থিতিঃ ভৈৰৱী মন্দিৰৰ পূবে ব্ৰহ্মপুত্ৰ নৈৰ পাৰত, গেৰেকী বান্দৰদেৱা পাহাৰৰ এটি সৰু টিলাৰ ওপৰত।\nকেতেকেশ্বৰ দেৱালয়ঃ-অৱস্থিতিঃকেতেকীবাৰী গাঁও, তেজপুৰ।\nশুক্লেশ্বৰ দেৱালয়ঃ-অৱস্থিতিঃ গটঙা গাঁৱত, তেজপুৰৰ পৰা প্ৰায় ৬ কিঃমি আতৰত।\nসিদ্ধেশ্বৰ দেৱালয়ঃ-অৱস্থিতিঃ তেজপুৰ চহৰৰ সমীপত, বামুণ চুবুৰীৰ পৰ্বতীয়া সাউদৰ পাৰ গাঁৱত।\nদক্ষিণা কালী মন্দিৰঃ-অৱস্থিতিঃ তেজপুৰ চহৰৰ উত্তৰদিশত, দৰং মহাবিদ্যালয়ৰ সন্মুখত।\nৰুদ্ৰপদ দেৱালয়ঃ-অৱস্থিতিঃ তেজপুৰ চহৰৰ পৰা ৮ কিঃমিঃ নিলগত, ব্ৰহ্মপুত্ৰ নৈৰ পাৰত ভোমোৰাগুৰি টিলাৰ ওপৰত।\nনিকামূল সত্ৰঃ-অৱস্থিতিঃ তেজপুৰ চহৰৰ সমীপত, মাজগাঁও।\nচিপহা সত্ৰঃ-অৱস্থিতিঃকেতেকীবাৰী গাঁও, তেজপুৰ।\nবৰালিমৰা সত্ৰঃ-অৱস্থিতিঃ :দআটি গাঁও, তেজপুৰ।\nশ্ৰী শ্ৰীসত্যনাৰায়ণ মন্দিৰঃ-অৱস্থিতিঃ তেজপুৰ চহৰৰ সোঁমাজত, জে.বি ৰোডত।\nটিঙ্গেশ্বৰ দেৱালয়ঃ-অৱস্থিতিঃ তেজপুৰৰ পৰা প্ৰায় ৪ কিঃমি নিলগত পশ্চিম দক্ষিণ দিশত।\nলক্ষ্মীনাৰায়ণ মন্দিৰঃ-অৱস্থিতিঃ তেজপুৰ চহৰৰ সোঁমাজ, কণকলতা অসামৰিক চিকিত্সালয়ৰ সমীপত।\nহলেশ্বৰ দেৱালয়ঃ-অৱস্থিতিঃ তেজপুৰৰ পৰা প্ৰায় ৯ কিঃমি নিলগত।\nহুদুপৰা থানঃ-অৱস্থিতিঃ দেউৰী গাঁও, তেজপুৰ।\nহেংগুলেশ্বৰ দেৱালয়ঃ-অৱস্থিতিঃ তেজপুৰ চহৰৰ পশ্চিমে, ভৈৰৱপুৰ মৌজাত।\nকামৰূপীয়া নামঘৰঃ-অৱস্থিতিঃ তেজপুৰ চহৰৰ সোঁমাজত।\nনাগশংকৰ মন্দিৰঃ-অৱস্থিতিঃ তেজপুৰৰ পৰা প্ৰায় ৫৮ কিঃমি নিলগত, নাগশংকৰ মৌজাত।\nকলিয়া গোসাঁইৰ থানঃ-অৱস্থিতিঃবালিপাৰা, মানশিৰি নৈৰ পাৰত।\nবুঢ়াগোসাঁই থানঃ-অৱস্থিতিঃপ্ৰতাপগড় চাহ বাগিচাৰ সমীপত।\nগুপ্তেশ্বৰ মন্দিৰঃ-অৱস্থিতিঃঢেকীয়াজুলীৰ পৰা প্ৰায় ১২ কিঃমি নিলগত, শিঙৰি টিলাৰ পশ্চিম দক্ষিণ দিশত।\nচাৰিদুৱাৰৰ বুঢ়াগোঁসাই থানঃ- চাৰিদুৱাৰ।\nধ্বান্দি বা ধেন্দাই দ'লঃ-অৱস্থিতিঃবিশ্বনাথ চাৰিআলিৰ সমীপৰ কলাবাৰী মৌজাত।\nবুঢ়া গোঁসাই দেৱালয়ঃ-অৱস্থিতিঃ জামুগুৰিহাটৰ পৰা প্ৰায় ডেৰ কিলমিটাৰ নিলগত।\nনিজ বৰচলা মন্দিৰঃ-অৱস্থিতিঃ বৰচলা গাঁও, নিজ বৰচলা।\nবিশ্বনাথ ক্ষেত্ৰ :- অৱস্থিতিঃ বিশ্বনাথ চাৰিআলি।\nফুলবাৰী দেৱালয় :- অৱস্থিতিঃ বিশ্বনাথ চাৰিআলিৰ সমীপৰ কলাবাৰীত।\nশ্ৰী চৈতন্য গৌড়ীয় মঠ :- অৱস্থিতিঃ তেজপুৰ চহৰৰ সোঁমাজত।\nগুৰুদ্বাৰঃ- অৱস্থিতিঃ কুমাৰগাঁও, তেজপুৰ।\nৰামকৃষ্ণ সেৱাশ্ৰম :- অৱস্থিতিঃ পাৱাৰ হাউচৰ পশ্চিমে, পদুম পুখুৰীৰ সমীপত এটি টিলাৰ ওপৰত।\nমছজিদ :- অৱস্থিতিঃ তেজপুৰ চহৰৰ সোঁমাজত।\nগিৰ্জা / ছাৰ্চ এফিটেনী : অৱস্থিতিঃ নেহৰু ময়দানৰ দক্ষিণ দিশত, তেজপুৰ।\nশলগুৰি সত্ৰ :- অৱস্থিতিঃ জামুগুৰিৰ শলগুৰি গাঁও।\nকৰতিপাৰ সত্ৰঃ- অৱস্থিতিঃ জামুগুৰিহাট।\nবৰালিমৰা সত্ৰ :- অৱস্থিতিঃ তেজপুৰৰ দআটি গাঁও।\nআঁহতগুৰি সত্ৰ :- অৱস্থিতিঃ জামুগুৰিহাটৰ কাষৰ হাতিঙা গাঁও।\nদৰং মহাবিদ্যালয়ৰ মূল প্ৰৱেশদ্বাৰ\nতেজপুৰ মহাবিদ্যালয় : অগ্নি গড়ৰ নিচেই ওচৰত অৱস্থিত।\nচেক্ৰেড হাৰ্ট স্কুল,তেজপুৰ\nপাঁচমাইল কন্যা বিদ্যালয়\nপাঁচমাইল জাতীয় বিদ্যালয়\nশিক্ষা জ্যোতি বিদ্যালয়\nপাঁচমাইল হাই মাদ্ৰাছা\nডন বস্ক হাই স্কুল\nভাৰতীয় পৰিসংখ্যা প্ৰতিষ্ঠান\nগিৰিজানন্দ চৌধুৰী ইনষ্টিটিউট অৱ মেনেজমেণ্ট এণ্ড টেকন'লজী, তেজপুৰ\nচিকিৎসা সেৱা প্ৰতিষ্ঠানসম্পাদনা কৰক\nতেজপুৰ চিকিৎসা মহাবিদ্যালয় আৰু চিকিৎসালয়\nকণকলতা অসামৰিক চিকিৎসালয়\nআৰ্মি বেচ হস্পিটাল\nমিশ্যন হস্পিটাল বা ব্যপিষ্ট খ্ৰীষ্টান হস্পিটাল, তেজপুৰ\nদ-পৰ্বতীয়াত থকা ভগ্নাৱশেষ\nবামুণী পাহাৰৰ ধ্বংসাৱশেষ\nকনকলতা উদ্যানত থকা কনকলতা বৰুৱাৰ প্ৰতিমূৰ্তি\nকনকলতা উদ্যানত শিলত অংকিত প্ৰতিমূৰ্তি\nতেজপুৰৰ বাণ ৰঙ্গমঞ্চৰ প্ৰৱেশদ্বাৰ\nদৰং কলেজৰ নৱ-নিৰ্মিত মূল প্ৰৱেশদ্বাৰ\n↑ 1.0 1.1 1.2 1.3 1.4 Swati Mitra (2011). Assam Travel Guide. Goodearth Publications. পৃষ্ঠা. 75-. ISBN 978-93-80262-04-8. http://books.google.com/books?id=lNggfFifHL8C&pg=PA75। আহৰণ কৰা হৈছেঃ 18 February 2013.\nৱিকিমিডিয়া কমন্সত তেজপুৰ সম্পৰ্কীয় মিডিয়া ফাইল আছে।\nSonitpur District Administration Website\nTEZPUR AIRPORT IN WORLD WAR II\n"https://as.wikipedia.org/w/index.php?title=তেজপুৰ&oldid=306286"ৰ পৰা অনা হৈছে\nশেষ সম্পাদনা কৰা হৈছে 15 November 2021 তাৰিখে 09:35 বজাত\nএই পৃষ্ঠাখন ১৫ নৱেম্বৰ, ২০২১ তাৰিখে ১৫ঃ০৫ বজাত অন্তিম সংশোধন কৰা হৈছিল।\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=1650।
